हैलो।
हाय!
क्या तुम सोई थीं?
थोड़ी देर।
- लेडू में अपने पहले दिन को लेकर तनाव हो रहा है? - बहुत ज़्यादा।
बढ़िया।
अघ, वह चेहरा!
मैंने उन लोगों की एक सूची बनाई है जिन्हें स्टूडियो में काम पर रखना है।
मुझे तुम पर भरोसा है।
ज़रा रुको, पालो।
- क्या? - तुम्हारी आँखें किसी पांडा जैसी क्यों दिख रही हैं?
यह?
मार्केटिंग विभाग तुम्हारे नामांकन की घोषणा को लेकर मुझे परेशान कर रहा है।
वे चाहते हैं कि इस वीकेंड पर आधिकारिक तस्वीर जारी कर दी जाए।
लेकिन मुझे उन्हें थोड़ा क़ाबू में रखना होगा। वे एवा पेरोन मोड में चले गए हैं।
तुम, बालकनी में खड़ी होकर, कहीं दूर देख रही हो,
आम जनता की तरफ़ हाथ हिला रही हो।
मुझे एक पारिवारिक तस्वीर चाहिए।
पूरे लेडू ख़ानदान के साथ, जैसी वे हमेशा खिंचवाते हैं।
उन लोगों के साथ?
और वनसाँ के साथ भी?
उन लोगों के साथ, लेकिन वनसाँ के बिना।
मुझे वह तस्वीर चाहिए जो मेरे पिता कभी नहीं खिंचवा पाए।
बढ़िया। लेकिन मोनीक, एक काम करो,
ड्रेस में ऊपर से नीचे तक चुन्नटें डाल दो।
तीखे किनारे के साथ। हिचकिचाना मत।
आख़िरकार।
यह बहुत सुंदर बनेगी।
माफ़ करना।
नहीं, दरवाज़ा बंद मत करो। शुक्रिया।
तुम क्या कर रहे हो, वनसाँ?
तुम देख सकती हो, अपना कलेक्शन तैयार कर रहा हूँ।
रेडी-टू-वियर दो महीनों में लॉन्च होना है।
मुझे बहुत काम करना है।
तुम जाओ।
उनसे कह दो कि अब वे मेरी बात ना मानें! कह दो!
पालोमा की तरफ़ दोस्ती का क़दम बढ़ाओ।
इस समय यही सबसे सही रहेगा।
- यह मेरा मेज़ॉन है! - यह उसका स्टूडियो है।
तुम्हें इस्तीफ़ा देना होगा!
तुमने वोट दिया था।
ठीक है। अगर वह चाहे तो मेरे लिए काम कर सकती है।
तुम्हें पसंद हो या ना हो।
अब, मेरे पास करने के लिए और भी काम हैं।
ला मेज़ॉन
द ब्रंच पैरिस
यह तुमने बनाया?
तुम्हें नहीं पता था कि किसी के साथ यूँ ही रात गुज़ारने के बाद अगली सुबह उसे नाश्ता नहीं खिलाना चाहिए?
इससे एक मिसाल क़ायम होती है।
यही बात मैं पूरी की पूरी शाम के बारे में कह सकता हूँ।
इससे एक मिसाल क़ायम होती है।
कमीना
धत् तेरे की, मुझे देर हो गई!
लग्ज़रीटी ने अभी-अभी एक तस्वीर पोस्ट की
लेडू की तरफ़ से कोई ख़बर नहीं :
क्या वनसाँ लेडू आख़िरकार इस्तीफ़ा देंगे?
उनकी जगह कौन लेगा?
हे।
लेबल पर तुम्हारा नाम है।
कितनी प्यारी चीज़ है।
ताकि स्कूल में इसे कोई चुरा ना पाए?
उसे उतार दो।
क्यों? क्या यह तुमने बनाई है?
हाँ। प्लीज़ उसे उतार दो।
मुझे यह बहुत पसंद आई!
यह लेडू की तो नहीं है।
यही तो परेशानी है। उसे वापस रख दो।
- बिल्कुल नहीं। यह शानदार है! - उतारो!
फ़ैशन सम्बन्धी विश्लेषण के लिए शुक्रिया।
इससे मेरी ज़िंदगी की सारी नाइंसाफ़ियों की भरपाई हो गई।
मुझे काफ़ी बेहतर लग रहा है।
शुक्रिया की कोई बात नहीं।
सच बताओ, तुम अपना ब्रांड क्यों नहीं बना लेते?
बहुत अच्छा विचार है।
अब तुम्हारे पास समय भी है। इसका फ़ायदा उठाओ।
मैं तुम्हारी म्यूज़ बन जाऊँगा।
मैंने तुमसे कोई मदद नहीं माँगी।
अगर ज़िंदगी की सीख देने में दिलचस्पी है, तो जाकर ऑफ़िस की लड़कियों को "ईट, प्रे, लव" का ज्ञान दो।
और मुझे अकेला छोड़ दो।
तुम मुझसे इस तरह बात क्यों करते हो?
मैं तो अच्छा बर्ताव ही कर रहा हूँ।
अच्छा बर्ताव यह होता कि तुम मेरे उठने से पहले ही यहाँ से चले जाते।
जैसा कोई भी स्वाभिमानी इंसान यूँ ही रात गुज़ारने के बाद करता।
सीखने की तो तुम्हें ज़रूरत है।
तुम्हारी जैसी ज़िंदगी किसी को नहीं चाहिए।
एमएल। मारी लेडू से प्रेरित।
सन् 1992 से सर्वाधिक बिकने वाला उत्पाद।
और आरुम।
इसके बाज़ार में आने के बाद से यह शीर्ष के तीन पर्फ़्यूम में रहा है।
यह मेरी माँ का पर्फ़्यूम था।
वह द्वेष रखने वालों में से नहीं थीं।
सभी माँएँ इसे लगाती हैं।
तुम्हारी मदद से, हम चाहते हैं कि लड़कियाँ भी इसे लगाएँ।
आप चाहतीं हैं मैं पर्फ़्यूम बेचूँ?
दुनिया भर में काम कर रहे लेडू के 15,352 कर्मचारियों का वेतन इसी की कमाई से आता है।
चमड़े के उत्पाद, पर्फ़्यूम, कॉस्मेटिक्स।
लेडू की महान त्रिमूर्ति।
क्या हम कभी फ़ैशन पर भी चर्चा करेंगे?
या करेंगे ही नहीं?
फ़ैशन ज़रूरी है।
हमारे उन क्लाइंट के लिए जिनके पास इसके लायक़ साधन मौजूद हैं।
पर फ़ैशन मुख्य तौर पर एक ऐसा क्षितिज है जो कुछ देर के लिए दिखाई देता है।
एक ऐसा सपना जो हो सकता है, कभी सच ना हो।
लेकिन जिसे देखना लोग बंद नहीं करते।
तो आप उन लोगों की हताशा का व्यापार करती हैं जिनके पास दौलत नहीं है?
यह बात इतनी सीधी नहीं है। तुम जानती हो फ़ैशन में क्या होता है।
दोपेल में, हम सब लोगों के लिए कपड़े बनाते थे।
यह सच नहीं है।
एचएंडएम सब लोगों के लिए कपड़े बनाता है।
तुमने फ़ैशन वीक के दौरान एक कलेक्शन पेश किया था।
और लेडू में, तुम लग्ज़री उत्पाद बनाओगी।
तुम्हारा काम है युवा औरतों की ख़्वाहिशों को बढ़ावा देना।
उन्हें इस बात के लिए प्रोत्साहित करना कि वे अपने दोस्तों से कहें कि वे पैसे मिलाकर
उनके जन्मदिन पर उन्हें एक पेर्ल बैग या एमएल स्कार्फ़ उपहार में दें।
ताकि उनके पास कुछ ऐसा हो जो उन्हें तुम्हारे फ़ैशन के ज़्यादा से ज़्यादा क़रीब ला सके।
आपको यक़ीन है आपने इस काम के लिए सही व्यक्ति को चुना है?
मेरी कामयाबी तुम्हारी कामयाबी पर निर्भर है।
अगर तुम डूबोगी तो मैं भी डूब जाऊँगी।
जवाब है, हाँ।
मेज़ॉन को तुम्हारी ही ज़रूरत है।
मैं तुम्हें कुछ सप्लायर से मिलवाने ले जाने वाली हूँ।
तुम्हें देखना होगा कि यह सब कैसे काम करता है।
लेडू का टूर करने का विचार अच्छा है, पर मुझे समझ आ रहा है कि आप मेरा ध्यान बँटाने की कोशिश कर रही हैं।
मैंने अभी तक स्टूडियो नहीं देखा है। क्या कोई परेशानी है?
हैलो।
मेरे ख़याल से आप सब मिस कैस्तेल को जानते हैं।
हैलो।
आज रात साथ में डिनर करें, वनसाँ?
मुझे ख़ुशी होगी, पालोमा।
कमीना
घटिया इंसान
क्या आपको अपनी छुट्टियों में मेरी याद आ रही है?
तुम्हारे साथ बहुत नाइंसाफ़ी हो रही है।
तुमने ख़ुद को वारिस समझा था। तुम्हारे मन में, वह तुम ही हो सकते थे।
मैं फ़ोन रख रहा हूँ, विक्टर।
तुम्हें अपमानित किया गया है, होबासूँ।
बिल्कुल मेरी तरह, जब वनसाँ ने मुझे नौकरी से निकाल दिया था, क्योंकि मेरे पास कुछ ज़्यादा ही अच्छे आइडिया थे।
मैं जानता हूँ तुम उनसे बदला लेना चाहते हो।
उन्हें दिखाना चाहते हो कि तुम क्या हो।
तो आगे बढ़ो।
वही करो जो मैंने किया था।
क्या, हॉवेल परिवार में शादी कर लूँ?
नहीं।
उस क़ैद से बाहर आओ।
अपना ख़ुद का ब्रांड शुरू करो।
हमारे साथ।
तुम्हारे नाम पर एक मेज़ॉन।
होबासूँ लेडू।
हम तुम्हें तुम्हारी सही जगह देंगे।
आकर आपके साथ काम करूँ?
मुझमें आत्मसम्मान अभी बाक़ी है।
बेरोज़गार प्रेस एजेंट। तुम इसमें ख़ुश हो?
मैं जानता हूँ तुम हुनरमंद हो।
लेडू में तुम ज़िंदगी में बिना कुछ किए धीरे-धीरे ख़त्म हो जाओ,
मैं तुम्हें इससे अलग एक विकल्प दे रहा हूँ।
फ़ैसला तुम्हारा है।
हो गया! अब हम उसके हम तक आने का इंतज़ार करेंगे।
जैसा शिकार करते समय होता है।
दशकों से, लेडू परिवार इस मेज़ॉन की पहचान रहा है।
सन् 1995, लेडू परिवार के लोग संगठित और अविभाज्य थे।
अगली, प्लीज़।
सन् 2000 के दशक में, लेडू वंश एक पर्फ़ेक्ट परिवार की छवि बाज़ार में बेचता है।
और बहुत सारे हैंडबैग भी।
अगली।
सन् 2017 में, लेडू परिवार हमेशा की तरह एकजुट था। विक्टर के विद्रोह के बाद भी।
आज हमारी चुनौती एक आदमी की स्पष्ट अनुपस्थिति के बावजूद
एक वैसी ही छवि को प्रस्तुत करना है।
और इस तथ्य के बावजूद कि वे एक दूसरे से नफ़रत करते हैं।
तस्वीर देखकर किसी के भी मन में लेडू के अच्छे दिनों की याद ताज़ा हो जानी चाहिए।
लेकिन इस बार, हम बेटी का प्रचार करेंगे, पिता का नहीं।
हैलो!
यह यहाँ क्यों आया है?
अभी-अभी मार्वा का फ़ोन आया था। वह अपने ऑर्डर कैंसल कर रही हैं।
घबराने की कोई बात नहीं है।
मेरा कुछ लोगों से संपर्क है।
मैं कुछ लोगों को फ़ोन करूँगा, कुछ के साथ थोड़ी उँगली टेढ़ी करूँगा।
मतलब, जो मेरा काम है, वह करूँगा।
जब तक वनसाँ यहाँ है, हम कुछ नहीं बेच पाएँगे।
यह कूटूर के लिए बुरा है। हमें पिछला कलेक्शन वापस लेना होगा।
ज़रूर, बिल्कुल, पेर्ल।
क्यों ना मुझे बस मेरा काम करने दो?
लेकिन अगर मेरा धोखा खाने का मन हुआ तो मैं तुम्हें बुला लूँगा।
अब यह तुम्हारा काम नहीं है।
- शूट के लिए स्टीवन को बुलाओ। - ठीक है।
इस वीकेंड पर हम पालोमा की नियुक्ति की घोषणा कर देंगे।
कैसा शूट?
मैंने अभी-अभी तुम्हें अनुबंध भेजे हैं।
अभी से?
केमन द्वीप पर एक कंपनी बनाने में पेडीक्योर से भी कम समय लगता है।
मेरे शेयर सबसे कम हैं?
क्या तुम इसमें करोड़ों रुपये निवेश कर रहे हो?
नहीं। जितना मैं तुम्हें दे रही हूँ, उसका आभार मानो।
यह आप हो सकती हैं या कोई भी और।
इसमें मेरे पार्टनर का नाम तक नहीं लिखा है!
और कौन हो सकता है?
तुम हॉवेल के सीईओ बनना चाहते हो?
एक दूसरे पर भरोसा करने का समय है, मेरे प्यारे दामाद जी।
तुम्हारा तुम्हारे अपने परिवार में कोई भविष्य नहीं है।
उस परिवार में निवेश करो, जो तुमने मेरी बेटी के साथ बनाया है।
तो?
अपनी माँ को बुरी तरह हरा दिया?
यह एक गेम है, कोई फ़्रेंच ओपन नहीं।
छह-चार, छह-दो।
मुझे एक असली कोच चाहिए।
मॉम के साथ खेलकर मेरा खेल नहीं सुधर सकता।
कल तुम्हें कोच मिल जाएगा।
"ले वेर गैलों इंतरनेशनल" और "वेल्वा कॉर्पोरेशन?"
तुम्हें अपनी जाली कम्पनियों के नाम पसंद नहीं हैं?
ये नाम लूईज़ ने रखे हैं।
तुम्हें ये कहाँ मिले?
क्वीन मार्गो से, मॉम।
डूमा आसान है, आपके लिए भी!
हे।
तुम ठीक हो?
रविवार को पालोमा के स्वागत में लंच रखा है।
बढ़िया!
क्या वह जानती है कि हमारा पसंदीदा व्यंजन एक दूसरे को ज़िंदा चबाना है?
लंच के बाद, हम लॉबी में एक तस्वीर खिंचवाएँगे।
मुझे जानना है कि क्या तुम मेरा साथ दोगे।
मैं चाहती हूँ इसमें कोई अड़चन ना आए।
हाँ, मैं दिखावा कर लूँगा, जैसे मैं अपनी पूरी ज़िंदगी करता आया हूँ।
किसी का ध्यान तक नहीं गया।
तुम्हें सच में लगता है मुझमें कोई हुनर नहीं है?
मैं हमेशा से जानती हूँ तुम बहुत हुनरमंद हो।
और तुमसे भी काफ़ी पहले से।
तुम एक बहुत अच्छे एडी बनोगे।
लेकिन लेडू के लिए नहीं।
तो...
पैरिस बिल्कुल भी बर्लिन जैसा नहीं है।
- नहीं, शुक्रिया। - ठीक है।
यहाँ लोग बहुत...
अलग हैं।
यह आसान नहीं है।
मैं समझ सकता हूँ।
वनसाँ, मैं...
मुझे इस "नफ़रत" वाले बर्ताव पर यक़ीन नहीं होता।
मेरे पिता ने मेरी माँ के साथ आपको धोखा दिया,
और मैं आपके रिश्ते के अंत का प्रतीक हूँ,
जहाँ से उनके लिए हालात ख़राब होते गए।
पर मैं जानती हूँ कि आपने जीनो के साथ 15 साल बिताए हैं।
मुझे यक़ीन नहीं होता कि आपको उनकी बेटी में कोई दिलचस्पी नहीं है।
तो तुम्हें यह चाहिए।
तुम चाहती हो मैं तुम में दिलचस्पी लूँ।
पता है, मैं आपसे नफ़रत नहीं करती हूँ।
मुझे विकल्प दिया जाए, तो मैं सच में आपसे नफ़रत नहीं करना चाहूँगी।
तो...
क्या तुमने पहले से कुछ सोचा हुआ है?
लेडू में तुम क्या करना चाहोगी, इस बारे में?
मैं...
मेज़ॉन की विरासत को आगे बढ़ाना चाहूँगी।
निरंतरता और बदलाव को बढ़ावा देना चाहूँगी।
दिख रहा है कि पेर्ल ने तुम्हें अच्छे से तैयार किया है।
किसी मेज़ॉन की पहचान को बनाए रखते हुए उसे नई ज़िंदगी देना आसान नहीं है।
"नई ज़िंदगी देना"?
मेरा वह मतलब नहीं था।
यह अपमान की बात नहीं है।
आपने यहाँ 40 साल काम किया है।
- यह बहुत सामान्य बात है कि... - कि मैं अपना अंत स्वीकार कर लूँ?
तुम्हें लगता है तुम बेहतर कर सकती हो?
कम से कम, अलग तो कर ही सकती हूँ।
चालीस साल, सुन रही हो?
चालीस साल अपनी नींद हराम करने के बाद मैं यहाँ पहुँचा हूँ।
तुम पहली नहीं हो।
मैं फ़ैशन जगत में ऐसी कई प्रतिभाएँ देख चुका हूँ जो सोचती थीं कि वे बेहतर कर सकती हैं।
और मैंने उनमें से हर एक को बुरी तरह नाकामयाब होते हुए देखा है।
ठीक है।
आप यह चाहते हैं?
मैं क्या चाहता हूँ, वह मायने नहीं रखता।
मैं तुम्हें एक बात बताता हूँ।
सच्चा फ़ैशन सदाबहार होता है, वह नहीं जिसे लोग जल्दी भुला दें।
कुछ चीज़ें थोड़े समय के लिए कामयाब हो जाती हैं, लेकिन दूसरी चीज़ें टिकी रहती हैं।
तुम्हें क्या करना है यह फ़ैसला तुम करो।
मैं तुम्हें शुभकामनाएँ देता हूँ!
दुष्ट कहीं का।
होटल दे लाबेई
हमारी पारिवारिक तस्वीर में पालोमा?
वनसाँ के बिना?
लॉबी में लगी वे तस्वीरें, वे यादें हैं।
वे कुछ मायने रखती हैं। वे सिर्फ़ सजावट के लिए नहीं लगी हैं।
पालोमा भी इन यादों का हिस्सा होती, अगर वनसाँ ने कुछ और फ़ैसला ना किया होता।
ठीक है।
मैं तस्वीर में रहूँगी।
लेकिन अपने कपड़े मैं ख़ुद चुनूँगी।
ठीक है।
क्या आप अपने पसंदीदा भाई से बात कर सकती हैं?
तुम्हें मेरी ज़रूरत नहीं है।
जहाँ तक मैं जानती हूँ, विक्टर ने तुम्हें कभी "ना" नहीं कहा।
आप बात करेंगी तो बेहतर रहेगा।
मैं उससे बात कर लूँगी।
तुम वनसाँ को कब बताओगी कि वह तस्वीर में नहीं होगा?
जब वह अपनी पोशाक चुन लेगा, तब?
अभी भी उससे डरती हो?
डरती हूँ? नहीं। एक घंटे में हम स्विट्ज़रलैंड जा रहे हैं।
वह तुम्हारे साथ जाने के लिए मान गया?
अकेले जाने के बजाय मेरे साथ जाना उसे बेहतर लगता है।
लेकिन इस बार, मैं उसके नखरे नहीं उठाऊँगी।
समय आ गया है कि वह मेज़ॉन से विदा ले ले।
पीएफ़
स्वागत है, मिस्टर लेडू और मिस फ़ॉस्टर।
थोड़ा आराम कर लोगे तो तुम्हारे लिए अच्छा रहेगा।
यह बात तुम पर भी लागू हो सकती है!
अब, सर, आईवी थेरेपी से आपके ख़ून में से सारे हानिकारक पदार्थ बाहर निकल जाएँगे।
ठीक वैसे, जैसे पूल के पानी में यूवी लाइट का इस्तेमाल होता है, हँ।
लगता है मुझे कुछ ज़्यादा ही हानिकारक पदार्थों से छुटकारा पाना है।
यह वही फ़्रेंच डिज़ाइनर है।
हाँ, वही नस्लवादी।
जानती हूँ तुम्हारे लिए ये हालात कितने मुश्किल रहे हैं।
- पता है सबसे मुश्किल क्या था? - नहीं।
यह विचार कि मैंने तुम्हें हमेशा के लिए खो दिया है।
नहीं, कभी नहीं।
तुमने हमेशा मेरा साथ दिया है।
तो, तुम मुझसे नफ़रत नहीं करते हो?
ओह, पर नफ़रत तो मैं करता हूँ!
बेशक करता हूँ।
इसके विपरीत।
लेकिन हमारा रिश्ता ऐसा ही रहा है, है ना?
और तुम्हें लगता है यह कारगर है?
मैं, निजी तौर पर, हमेशा तुम्हारा साथ दूँगा।
मैं भी।
अलेक्सांद्र डूमा क्वीन मार्गो
अगर होल्डिंग कम्पनी में तुम्हारी माँ मेरी पार्टनर होतीं,
तो वह ख़ुद को कैथरीन दे मेदिसी कहलवाना पसंद करतीं।
एक असली रानी नहीं, बल्कि वह रानी जिसके हाथ में असली सत्ता हो।
मेरी सहयोगी तुम हो, वह नहीं। है ना?
तुम क्वीन मार्गो हो।
तुमने मुझसे झूठ बोला। तुम बागडोर अपने हाथ में चाहती हो।
दरअसल, तुम सीईओ बनना चाहती हो, है ना?
झूठ बोलने में तो तुम भी माहिर हो।
पेर्ल अतीत है।
अतीत ख़ुद को दोहराता है।
पेर्ल और मेरे बीच सब कुछ ख़त्म हो चुका है।
तुम्हारे बिना मैं जो इंसान हूँ, मुझे वह इंसान पसंद नहीं है।
अंत में, मैं वह इंसान नहीं हूँ, जिसे इस पर विश्वास करने की ज़रूरत है।
हे।
मुझे एक मौक़ा दे दो।
मौक़ा माँगने का यह कितना सुविधाजनक समय है।
क्या तुम्हें लगता है मेरी माँ कम्पनी चलाने के मामले में, तुमसे ज़्यादा मुझ पर भरोसा करती हैं?
वह तब तक इस ग्रुप की डायरेक्टर बनी रहेंगी, जब तक वह लूईज़ को बिल्कुल अपने जैसा ना बना दें।
मेरी माँ जैसी औरत कभी रिटायर नहीं होती।
फिर उन्हें हमारे बीच में मत आने दो।
मुझे यह ड्रेस तुम पर बहुत अच्छी लगती है।
जानती हूँ।
पतझड़/सर्दी 2010।
शेवल ब्लांक। सन् 1947।
उम्मीद है तुम मेरा हाथ माँगने की योजना नहीं बना रहे हो।
वैसे यह इतना बुरा विचार नहीं है।
पिछले 40 सालों में मैंने ज़िंदगी ढंग से नहीं जी।
तुमने मुझे वह फ़ैसला लेने पर मजबूर कर दिया, जो मैं कभी नहीं लेता।
क्या तुमने वाइन में एमडीएमए डाली है?
यह 2000 का दशक नहीं है, पेर्ल।
अफ़सोस।
वाक़ई।
लेकिन यह सच है।
मैं 60 साल का हूँ।
मेरे सामने मेरी पूरी ज़िंदगी है।
देखो, मेरी उम्र में जॉर्जियो ने रिटायरमेंट के बारे में सोचा तक नहीं था।
मेरे पास अभी भी समय है।
मैं कुछ महीने ख़ुद को व्यस्त रखकर
चीज़ों के शांत होने का इंतज़ार कर सकता हूँ।
तब तक पालोमा के कुछ कलेक्शन भी आ जाएँगे।
मालूम होता है तुमने इस बारे में सब सोच लिया है।
तुम्हें और मुझे अभी भी साथ मिलकर बहुत कुछ हासिल करना है।
क्या इसका मतलब यह है कि मैं अभी भी तुम्हारी योजनाओं का हिस्सा हूँ?
वह तो तुम हमेशा रही हो।
दरअसल,
हमें मेज़ॉन के डायरेक्टर के रूप में तुम्हारी नियुक्ति के बारे में बात कर लेनी चाहिए।
सुनकर ख़ुशी हुई।
बस कुछ हफ़्ते पहले तक भी, तुम मुझे किसी भी चीज़ के लिए मनाने की कोशिश नहीं करते।
लेकिन अब, और यह बात मुझे परेशान करती है, शायद तुम्हें लगता है कि मैं एक बहुत बड़ी बेवक़ूफ़ हूँ।
देखो, तुम मेरे भविष्य के हित में काम कर सकती हो, और मैं तुम्हारे भविष्य के हित में।
हिसाब सही है ना?
तुम्हें क्या लगता है तुम्हारा क्या भविष्य है, वनसाँ?
मुझे क्या करना चाहिए?
मुझे अपने काम के अलावा किसी भी और चीज़ में दिलचस्पी नहीं है!
मेरे कोई दोस्त नहीं बचे हैं! पता नहीं कभी थे भी या नहीं।
यहाँ से मैं कहाँ जाऊँ?
अपने मरने तक मैं अपना समय कैसे गुज़ारूँगा?
वनसाँ, इस वीकेंड,
मैं एक आधिकारिक पारिवारिक तस्वीर के साथ पालोमा की नियुक्ति की घोषणा करने वाली हूँ।
आधिकारिक पारिवारिक तस्वीर?
उसके साथ तस्वीर खिंचवाऊँ, बाँह में बाँह डालकर, वह भी तुम्हारी मौजूदगी में!
मेज़ॉन के लिए बेहतर यही रहेगा कि तुम तस्वीर में ना रहो।
मेज़ॉन के लिए?
हाँ, मेज़ॉन के लिए।
जब तक तुम वहाँ रहोगे, लेडू हमेशा तुम्हारा ही मेज़ॉन रहेगा।
मारी यह बात समझती है। और पूरा परिवार भी।
और यह चीज़ समझने में मुझे 25 साल लग गए।
मुझे माफ़ कर दो, वनसाँ।
समय आ गया है कि तुम आगे बढ़कर कुछ और करो।
यह बहुत रोमांचक है, होबी!
मुझे लग रहा है जैसे मैं किसी प्रेमी से मिल रही हूँ।
आप मेरी पहली प्रेमिका होंगी।
मैं किसी मेमने सी नाज़ुक बनी रहूँगी। वादा करती हूँ तुम्हें चोट नहीं पहुँचाऊँगी।
जानते हो मैं यह जाने बिना कभी किसी आदमी से मिलने के लिए राज़ी नहीं होती कि उसके मन में क्या है।
मैं भी।
कभी नहीं! सच कह रहा हूँ। कभी नहीं।
मेरा मन नहीं बदला है।
अब मैं लेडू नहीं पहन सकती।
ख़ास तौर से अब जबकि मैंने सियोल में एक नया कारोबार शुरू किया है।
सच में?
मैं अच्छी तरह समझता हूँ।
अगर मैं आपसे यह कहूँ कि इस कमरे के अंदर जो कुछ है,
वह आपकी छवि के लिए कोई परेशानी पैदा नहीं करेगा।
कल के रेड कार्पेट पर सबसे चर्चित महिला होने के अलावा।
नहीं! लेडू रे लेडू!
तुमने अपने ख़ुद के परिवार को छोड़ दिया?
तुम किसके लिए काम कर रहे हो? बताओ मुझे, मुझे बताओ!
- सिर्फ़ और सिर्फ़ ख़ुद के लिए। - नहीं।
मेज़ॉन की बागडोर तुमने संभाल ली?
अभी मैं कुछ नहीं कह सकता।
बैठ जाइए।
मैं बस इतना कहूँगा कि आप मेरी पहली क्लाइंट हैं।
क्या यह...
मेरा सबसे पहला कलेक्शन।
ताज़ा गिरी बर्फ़ की तरह बेदाग़।
बिल्कुल मेरे जैसा।
होबासूँ लेडू
तो...
क्या आप हमेशा की तरह, हॉवेल में सुंदर दिखना चाहेंगी,
या होबासूँ लेडू में इतनी कमाल की ख़ूबसूरत कि सबके होश उड़ जाएँ?
होबासूँ में!
एलडी
विक्टर लेडू
ओह, पालोमा!
बढ़िया वाले बर्तन निकाले हैं।
तुम्हें इसकी आदत डालनी पड़ेगी।
कज़िन!
पागलखाने में स्वागत है। मेरा मतलब है, लेडू मैंशन में।
हैलो।
प्यारी मॉमी! आपको देखकर हमेशा की तरह ख़ुशी हो रही है।
हैलो, मारी।
पालोमा।
तुम्हारी आँखें तुम्हारे पिता जैसी हैं। बेहद ख़ूबसूरत।
तुमने वनसाँ के दरवाज़े पर ताला लगा दिया?
मुझे लगता है वह समझ गया।
यैन। मुझे माफ़ करना, मैंने आपको देखा नहीं।
इनकी ज़िंदगी की यही कहानी है।
हाय, डैड।
हाय।
मुझे अब आपको क्या कहना चाहिए? योर ऑनर, मेयर साहब?
क्षेत्रीय पार्षद सर।
जो तुम चाहो। लेकिन अकेले में यैन ही कहना।
विक्टर!
ये लोग बिल्कुल वैसे ही हैं जैसा मैंने सोचा था।
हाय।
पालोमा, बधाई हो।
किसलिए?
हॉवेल का प्रस्ताव ठुकराने के लिए?
दुश्मन और भाई, दोनों होने का यही फ़ायदा है।
हर हाल में जीत मेरी ही होती है।
यह मेरा भी मेज़ॉन है।
मैं बस यह कहना चाहता था कि मुझे जीनो बहुत पसंद थे।
माफ़ करना।
आप सब अपनी सीटों पर बैठ जाइए।
फ़ोटो शूट लंच के बाद किया जाएगा।
तुम्हारी सीट वहाँ है।
इंस्टाग्राम देखो।
मार्वा, मुझे सच में याद नहीं पड़ता कि मैंने इस सीज़न में यह लुक देखा हो।
आपने यह कमाल का गाउन कहाँ से लिया?
देखिए, हुनर विरासत में मिलता है।
लेकिन मूर्खता नहीं।
मैं अपने उस हुनरमंद दोस्त की सबसे पहली एम्बेसेडर बनकर
बहुत गर्व महसूस कर रही हूँ, जिसका नाम है, होबासूँ लेडू।
क्या आप कह रही हैं कि मेज़ॉन लेडू में वह अपने अंकल की जगह ले रहे हैं?
मतलब, यह उसका हक़ है।
आपको ऐसा नहीं लगता?
धत् तेरे की।
मैंने इनसे चुप रहने के लिए कहा था।
यह खेल मत खेलो।
क्या तुम मुझे मजबूर करने की कोशिश कर रहे हो?
मेरा क्या दोष अगर मैं ट्रेंड कर रहा हूँ?
हे, रुक जाओ!
शायद तुम उतनी होशियार नहीं हो जितना तुम ख़ुद को समझती हो।
बोर्ड ने और तुम्हारे परिवार ने वोट दिया था।
कुछ घंटों में पालोमा की नियुक्ति की आधिकारिक घोषणा होने वाली है।
तुम कुछ नहीं कर सकते हो!
लेडू के बारे में किसने कुछ कहा है?
मेरा परिवार और मैं दो अलग चीज़ें हैं।
वैसे भी इसका तुमसे कोई मतलब नहीं है।
वह एक शानदार अंतरीप है, जैसे समुद्र पर बो लगी हो।
पक्षियों की बीट के बिना इसकी कल्पना करो।
जॉन न्यूवेल सहमत है,
और मुझे लगता है क्षेत्रीय परिषद् भी सहमत होने वाली है।
आप लेडू फ़ाउंडेशन बनाने के लिए एक पक्षी अभयारण्य को विस्थापित करना चाहते हैं?
पेर्ल, मैं इसका विरोध कर सकती हूँ?
पक्षियों का घोंसला दो मील दूर बन जाएगा। वह भी काफ़ी सुंदर जगह है।
बिल्कुल।
मारी...
...सबसे पहली एम्बेसेडर बनकर
बहुत गर्व महसूस कर रही हूँ, जिसका नाम है, होबासूँ लेडू।
क्या आप कह रही हैं कि मेज़ॉन लेडू में वह...
सब ठीक है?
तुमने यह क्या किया?
मैं अपना ख़ुद का काम कर रहा हूँ।
आप मेरा हौसला नहीं बढ़ाएँगी?
नहीं, मॉम?
अपना ख़ुद का काम? कहाँ?
मैंने अभी सोचा नहीं है।
वह मुझे दिख रहा है।
तुम और मैं इस बारे में बाद में बात करेंगे।
नहीं। हम किसी बारे में कोई बात नहीं करेंगे।
अगर आपको एक कठपुतली चाहिए, तो उसके लिए आपके पास डैड हैं।
मुझे कठपुतली नहीं बनना, शुक्रिया।
मेरा काम मुझे काफ़ी ख़ुशी देता है।
इस परिवार की तरह नहीं,
जिसने फ़ैशन को राजनीति से भी ज़्यादा घिनौना बना दिया है।
वाह। माफ़ करना, मुझे यहाँ का माहौल वग़ैरह काफ़ी पसंद आ रहा है, लेकिन...
सही में, होबासूँ, तुमने अभी-अभी मेरा मज़ा किरकिरा नहीं कर दिया?
मैंने सुना तुम्हें एक परिवार चाहिए था।
शुक्रिया कहने की ज़रूरत नहीं है।
जो भी कहो, तुम्हारा गाउन बेहतरीन है।
शुक्रिया।
सर ने मुझसे आपको यह बताने के लिए कहा है कि शूट के लिए वह जल्दी ही नीचे आएँगे।
बढ़िया।
तुमने सोच लिया है?
इन लोगों को सीधी बात समझ नहीं आती है।
तो हम इनकी भाषा ही बोलेंगे, ठीक है?
मैंने तस्वीर पोस्ट कर दी है।
तो, फिर! मैं तैयार हूँ।
हम शुरू कर सकते हैं।
क्या हो रहा है?
यह तुमने क्या किया?
"अपने ख़ुद के परिवार द्वारा बहिष्कृत।"
ताज़ा ख़बर
आपका इंतज़ार ख़त्म हुआ। पालोमा कैस्तेल ने अभी-अभी एक तस्वीर पोस्ट की है।
राजा का ख़ात्मा, रानी अमर रहे!
मेज़ॉन दोपेल की सह-संस्थापक
और वनसाँ लेडू के पूर्व-प्रेमी की बेटी लेडू का कार्यभार संभालेंगी।
या उसका जो कुछ भी बचा है, उसका।
पता है क्या, पालोमा? कुत्ते खाने वालों के साथ काम करने के लिए शुभकामनाएँ।
बीटीएल
दोपहर से मेरे 30 लाख फ़ॉलोअर्स बढ़ गए हैं।
मुझे समझ नहीं आ रहा है कि क्या हुआ है।
बड़ी लीग यानी सफल लोगों की दुनिया में तुम्हारा स्वागत है।
तुम एक स्टार बन गई हो।
हमारे पास इंटरव्यू लेने के लिए बहुत सारे अनुरोध आ रहे हैं।
एशिया के बुटीक फिर से खुल गए हैं।
वनसाँ हार गया है।
अब क्या?
अब मैं क्या करूँ?
तुम वही करो जो करती हो।
बाक़ी सब कुछ मैं संभाल लूँगी।
गुड नाइट, पालोमा।
इनकी हालत अब तो और बुरी हो गई है।
तुम्हारे स्तनों की।
मैंने तुमसे अपना दूध पिलाने को मना किया था।
मैंने नहीं पिलाया। मैंने आपकी बात मानी थी।
तुम छुपकर पिलाती थीं। मैंने तुम्हें देखा था।
मॉम, आप ठीक हैं?
मेरे दोस्तों, जैसा कि आप जानते हैं,
पिछले कुछ दिन काफ़ी अशांत और मुश्किल रहे हैं।
लेकिन मैं जानता हूँ कि हमारा शानदार मेज़ॉन, जिसे हमने इतने प्यार से संजोया है,
इस तूफ़ान से उबर जाएगा।
तो...
मैं यहाँ से जा रहा हूँ।
लेकिन, मैं यहाँ आपकी बदौलत जो कुछ कर पाया, मुझे उस पर गर्व है।
साथ मिलकर, हम कह सकते हैं कि फ़ैशन जगत में हमने इतिहास रच दिया।
तो...
उन सभी के लिए जो मेरे साथ खड़े रहे,
अंत तक...
तुम्हारे लिए, मोनीक।
अगर आपको ग़ुस्सा नहीं आ रहा है तो आप ध्यान नहीं दे रहे हैं
मैं तुम्हारा आभार व्यक्त करना चाहता हूँ।
शुक्रिया।
मैं आपका परिचय आपकी नई आर्टिस्टिक डायरेक्टर से करवाना चाहूँगा।
मिस पालोमा कैस्तेल।
प्लीज़ उनका वह स्वागत कीजिए, जिसकी वह हक़दार हैं।
जाओ।
क्या बात है, लेडू सर!
कैफ़े बार
मुझे माफ़ कर दो।
तुमने सुना मैंने क्या कहा?
हाँ।
और?
ऐसा कुछ बहुत कम होता है। इसका मतलब है तुम कुछ ख़ास हो।
हर कोई ख़राब दिख रहा है। क्या यह जानबूझकर किया गया है?
तुम्हें कुछ नहीं होगा।
बार के पीछे वाला बंदा तुमसे पूछेगा कि तुम्हें क्या चाहिए।
तुम जवाब देना, "एक पिंट, प्लीज़।"
मुझे बियर पसंद नहीं हैं। सिर्फ़ शैम्पेन।
मेरे साथ ही रहना।
वादा।
सैमी?
एक पिंट, प्लीज़।
तुम सही थे। मेरे कपड़े वाक़ई पहनने लायक़ हैं।
यह सच है।
तुम पहले इंसान हो जिसने मुझ पर भरोसा किया है।
क्या तुम "ईट, प्रे, लव" के लिए तैयार हो?
नहीं, लेकिन... मैं अपना ख़ुद का ब्रांड शुरू करने के लिए तैयार हूँ।
मेरे पास पहले से ही अपनी म्यूज़ जो है।
लेडू में?
- छुट्टा रख लो। - रुको, रुको, रुको।
यह मेरी तरफ़ से है।
शुक्रिया।
सौदा तय रहा।
मैं इस कुरुक्षेत्र में हॉवेल की तरफ़ आ रहा हूँ।
तुम सही फ़ैसला ले रहे हो।
आगे क्या करना होगा?
मैं उन्हें कह दूँ कि वे भाड़ में जाएँ?
अभी नहीं।
हमें कुछ शर्तों के बारे में बात करनी होगी।
कैसी शर्तें?
तुम्हारा दिल जो कुछ भी चाहता है, हम वह सब मान लेंगे।
बदले में, तुम अपने शेयर हमें बेच दो।
और तुम हमेशा के लिए उस परिवार से नाता तोड़ लो।
श्रेणी है :
फ़ैशन बुर्जुआ!
हे भगवान!
मुझे मिल गया!
अगले कलेक्शन के लिए।
हम इसे आधार बनाएँगे।
हम उनकी बनाई पोशाकें लेंगे और उन्हें रद्द करेंगे।
हम सर वनसाँ लेडू के कलेक्शन को नया बनाकर बेहतर रूप में पेश करेंगे।
उप-शीर्षक अनुवादक : पुनीत कुसुम